เรื่องร้องเรียน: เมื่อวันที่26สคเวลาประมาณ9.30-11.00นมีรถเหลืองมาเก็บขยะชิ้นใหญ่ในซอยนวมินทร๙๑ ผ่านบ้านผมมีมะม่วงออกลูกค่อนข้างมาก ผมกลับมาบ้านมีใบและลูกมะม่วงร่วงบนพื้นถนน มะม่วงบนต้นหายไปหลายพวง ถนนไม่มีรถจอดเกะกะขวางการเดินรถไม่มีทางเฉี่ยวเพราะถนนกว้าง ผมจึงได้จำทะเบียนรถทั่งสามคันไว้ดังรายการข้างล่าง ที่บ้านโดนรถเขียวเอาประจำเพราะรถสูงเก็บมะม่วงสะดวกเหมือนบ้านตัวเอง ผมขอให้ดำเนินการด้วย การลักขโมย เป็นคดี อาญา ผมได้ถ่ายภาพแนบมาด้วยแล้ว
การดำเนินการของเจ้าหน้าที่: ฝ่ายรักษาความสะอาดเขตบึงกุ่มขอชี้แจงดังนี้   1. เมื่อวันเสาร์ที่ 19 สิงหาคม 2566ฝ่ายรักษาความสะอาดมีโครงการเก็บขยะชิ้นใหญ่และสิ่งของเหลือใช้ซอยนวมินทร์ 91 และซอยนวมินทร์ 89 โดยมีรถบรรทุกเทท้ายภายในหมู่บ้านทั้งหมด 3 คันและมีพนักงานกวาดดำเนินการจัดเก็บขยะที่ประชาชนนำมากองไว้หน้าบ้านขึ้นรถบรรทุกเทท้ายอีกที  2 ขณะที่เจ้าหน้าที่ได้ดำเนินการเก็บขยะชิ้นใหญ่อยู่นั้น ปรากฏมีรถเก็บขนมูลฝอยแบบอัดขนาด 5 ตันเข้ามาจัดเก็บมูลฝอยภายในหมู่บ้านตามปกติ โดยขณะเก็บซอยนวมินทร์ 89 รถเก็บขนมูลฝอยแบบอัดได้ขับล่วงหน้ารถบรรทุกเทท้ายซึ่งยังทยอยจัดเก็บขยะชิ้นใหญ่ภายในซอยนวมินทร์ 91  3 เนื่องจากต้นมะม่วงบ้านพู่ร้องมีการโน้มกิ่งออกมานอกรั้วบ้านบริเวณเกือบกึ่งกลางถนนจึงเป็นสาเหตุให้รถที่มีขนาดสูงใหญ่อาจจะฟาดเข้ากับกิ่งไม้ต้นมะม่วงของบ้านผู้ร้องซึ่งรถบรรทุกเทท้ายมีขนาดเตี้ยกว่ารถเก็บขนมูลฝอยแบบอัดขนาด 5 ตัน จึงคาดว่ารถที่เกี่ยวกิ่งมะม่วงของบ้านพู่ร้องน่าจะเป็นรถเก็บขนมูลฝอยแบบอัดขนาด 5 ตันมากกว่ารถบรรทุกเทท้าย(ดังรูปที่แนบ)  4 ขณะเกิดเหตุผู้ร้องได้แจ้งแก่ผู้ควบคุมงานกวาดว่ามีผู้ได้นำผลมะม่วงของบ้านผู้ร้องไปนั้น ผู้ควบคุมงานกวาดได้กล่าวขอโทษแก่ผู้ร้องและได้มาสอบถามพนักงานกวาดที่ได้ปฏิบัติหน้าที่ในวันนั้นแล้วไม่พบว่าผู้ใดได้เป็นผู้นำผลมะม่วงของบ้านผู้ร้อง เนื่องจากผู้ที่อยู่บนรถบรรทุกเทท้ายนั้น ไม่สูงพอที่จะเอื้อมถึงมะม่วง  5 ฝ่ายรักษาความสะอาดได้เรียกพนักงานมาอบรมและเน้นย้ำเรื่องการเข้าปฏิบัติงานให้บริการประชาชนเรื่องการระมัดระวังทรัพย์สินของประชาชนเสียหายระหว่างปฏิบัติหน้าที่และเน้นย้ำไม่ให้หยิบจับหรือฉวยทรัพย์สินของประชาชนมาก่อนได้รับอนุญาตหรือหากประชาชนไม่ได้เป็นผู้ชี้หรือบอกยกให้ห้ามหยิบมาโดยเด็ดขาด  ทางฝ่ายรักษาความสะอาดเขตบึงกุ่มขออภัยต่อเหตุการณ์ที่เกิดขึ้นโดยได้ตักเตือนเจ้าหน้าที่รถเก็บขนมูลฝอยแบบอัดขนาด 5 ตันที่ทำหน้าที่ปฏิบัติงานเก็บผลมูลฝอยภายในซอยดังกล่าวให้ระมัดระวังขณะปฏิบัติงานไม่ให้เกิดความเสียหายแต่ทรัพย์สินของประชาชนเจ้าหน้าที่ได้รับฝากจากระมัดระวังการทำงานเรียบร้อยแล้ว
ความเห็นของผู้แจ้ง: เสียเวลาน้องเรียน
พื้นที่: แขวงนวมินทร์ เขตบึงกุ่ม กรุงเทพมหานคร